钦定古今图书集成/理学汇编/经籍典/第086卷 > 翼传辨疑 > 《刘牧易置图书之疑》
## 钦定古今图书集成/理学汇编/经籍典/第086卷 > 翼传辨疑 > 《刘牧易置图书之疑》

《易大传》曰：“河出图，洛出书，圣人则之。”孔安国、刘向父
子、班固、关子明、陈希夷、邵康节皆以十篇《河图》九为
《洛书》。至刘牧乃以己意易置以九为图，十为书，托言
出于希夷，与诸儒旧说不合。而不知希夷《龙图序》固
是以十数为《河图》也。今观刘牧云：“《河图》《洛书》皆出于
羲皇之世。《龙图》其位有九，四象八卦，皆所包缊纵横，
合天地自然之数。《洛书》则唯列五行生成之数而已。
伏羲但则图画卦以垂教，而《洛书》五行之数未显，故
禹更陈五行而显九类也。”又曰：“《洛书》之出已久，累圣
但相师，其数未著于《典坟》，至大禹方叙而演之。刘牧
《易》置图书大意，不过如此。且牧以为图书皆出于伏
羲之世，固自不妨，但既谓出伏羲之”世，则当皆说归，
伏羲取之以作《易》可也。今云伏羲独则九数之图以
作《易》，而十数之书于《易》无预，却数千年后待大禹取
之以作《范》。若使诚如牧说，则大禹叙畴，乃舍自然九
宫之数而不则却去，则十数之书不知将九畴与十
数如何配合？牧亦可谓臆度无理之妄谈矣。先儒辨
之已详，在所不足惑可也。

平庵项氏亦曰：“姚小彭氏云，今所传戴九履一之图，
乃《易》干凿度九宫之法。自有《易》以来，说《易》师未有以
此为《河图》者，至刘牧方以此为《河图》，而又以十数之
图为《洛书》，其言不足据也。”